Κανονισμός (ΕΚ) αριθ. 951/2002 της Επιτροπής

της 3ης Ιουνίου 2002

που τροποποιεί τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν(1), και ιδίως το άρθρο 7 παράγραφος 1,

Εκτιμώντας ακόλουθα:

(1) Το άρθρο 7 παράγραφος 1 του κανονισμού (ΕΚ) αριθ. 881/2002 εξουσιοδοτεί την Επιτροπή να τροποποιήσει ή να συμπληρώσει το παράρτημα Ι του εν λόγω κανονισμού βάσει των αποφάσεων είτε του Συμβουλίου Ασφαλείας των Ηνωμένων Εθνών είτε της επιτροπής κυρώσεων που συστάθηκε με το ψήφισμα 1267 (1999) του Συμβουλίου Ασφαλείας.

(2) Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.

(3) Στις 15 Μαρτίου και 24 Απριλίου 2002, η επιτροπή κυρώσεων αποφάσισε να τροποποιήσει και να συμπληρώσει τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων και, συνεπώς, το παράρτημα Ι πρέπει να τροποποιηθεί αναλόγως.

(4) Για να είναι τα μέτρα που προβλέπονται στον παρόντα κανονισμό αποτελεσματικά, ο παρών κανονισμός πρέπει να τεθεί σε ισχύ αμέσως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Τα πρόσωπα, οι ομάδες και οι οντότητες που απαριθμούνται στο παράρτημα προστίθενται στον κατάλογο του παραρτήματος Ι του κανονισμού (ΕΚ) αριθ. 881/2002.

2. Στο παράρτημα Ι του κανονισμού (ΕΚ) αριθ. 881/2002 η εγγραφή "Al Rashid Trust" αντικαθίσταται από το ακόλουθο κείμενο: "Al Rashid Trust (γνωστή και ως Al Rasheed Trust,a.k.a. Al-Rasheed Trust, Al-Rashid Trust, The Aid Organisation of The Ulema):

- Kitas Ghar, Nazimabad 4, Dahgel-Iftah, Καράτσι, Πακιστάν,

- Jamia Maajid, Sulalman Park, Melgium Pura, Lahore, Πακιστάν,

- Kitab Ghar, Darul Ifta Wal Irshad, Nazimabad No. 4, Καράτσι, Πακιστάν, τηλ.: 668 33 01· τηλ.: 0300-820 91 99· Φαξ: 662 38 14,

- Jamia Maajid, Sulalman Park, Melgium Pura, Lahore, Πακιστάν, τηλ.: 042-681 20 81,

- 302b-40, Good Earth Court, Opposite Pia Planitarium, Block 13a, Gulshan -I Iqbal, Καράτσι, τηλ.: 497 92 63,

- 617 Clifton Center, Block 5, 6th Floor, Clifton, Καράτσι, τηλ.: 587-2545,

- 605 Landmark Plaza, 11 Chundrigar Road, Opposite Jang Building, Καράτσι, Πακιστάν, τηλ.: 262 38 18-19,

- Office Dha'rbi M'unin, Opposite Khyber Bank, Abbottabad Road, Mansehra, Πακιστάν,

- Office Dhar'bi M'unin ZR Brothers, Katcherry Road, Chowk Yadgaar, Πεσάβαρ, Πακιστάν,

- Οffice Dha'rbi-M'unin, Rm N°3 Moti Plaza, Near Liaquat Bagh, Muree Road, Ραβαλπίντι, Πακιστάν,

- Office Dha'rbi-M'unin, Top floor, Dr. Dawa Khan Dental Clinic Surgeon, Main Baxae, Mingora, Swat, Πακιστάν,

- Δράση στο Αφγανιστάν: Χεράτ, Τζαλαλαμπάντ, Καμπούλ, Κανταχάρ, Μαζάρ Σαρίφ,

- Επίσης δράσεις σε Κοσσυφοπέδιο, Τσετσενία."

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Ιουνίου 2002.

Για την Επιτροπή

Christopher Patten

Μέλος της Επιτροπής

(1) ΕΕ L 139 της 29.5.2002, σ. 9.

ΠΑΡΑΡΤΗΜΑ

Πρόσωπα, ομάδες και οντότητες που προστίθενται στο παράρτημα Ι του κανονισμού (ΕΚ) αριθ. 881/2002

1. AL-FAWAZ, Khalid (γνωστός και ως AL-FAUWAZ, Khaled· AL-FAUWAZ, Khaled A.· AL-FAWWAZ, Khalid· AL FAWWAZ, Khalik· AL-FAWWAZ, Khaled· AL FAWWAZ, Khaled)· ημερομηνία γεννήσεως: 25 Αυγούστου 1962· 55 Hawarden Hill, Brooke Road, London NW2 7BR, Ηνωμένο Βασίλειο.

2. Ισλαμικό Ίδρυμα AL-HARAMAIN, Βοσνία-Ερζεγοβίνη.

3. Ισλαμικό Ίδρυμα AL-HARAMAIN, Σομαλία.

4. AL-MASRI, Abu Hamza (γνωστός και ως AL-MISRI, Abu Hamza)· ημερομηνία γεννήσεως: 15 Απριλίου 1958· 9 Alboume Road, Shepherds Bush, London W12 OLW, UK.· 8 Adie Road, Hammersmith, London W6 OPW, Ηνωμένο Βασίλειο.

5. AOUADI, Mohamed Ben Belgacem (γνωστός και ως AOUADI, Mohamed Ben Belkacem)· ημερομηνία γεννήσεως: 12 Νοεμβρίου 1974· τόπος γεννήσεως: Τυνησία· διεύθυνση: Via A. Masina no. 7, Μιλάνο, Ιταλία· αριθμός φορολογικού μητρώου: DAOMMD74T11Z352Z.

6. BEN HENI, Lased· ημερομηνία γεννήσεως 5 Φεβρουαρίου 1969· τόπος γεννήσεως Λιβύη.

7. BOUCHOUCHA, Mokhtar (γνωστός και ως BUSHUSHA, Mokhtar)· ημερομηνία γεννήσεως 13 Οκτωβρίου 1969· τόπος γεννήσεως: Τυνησία· διεύθυνση: Via Milano no. 38, Spinadesco (CR), Ιταλία· αριθμός φορολογικού μητρώου: BCHMHT69R13Z352T.

8. CHARAABI, Tarek (γνωστός και ως SHARAABI, Tarek)· ημερομηνία γεννήσεως: 31 Μαρτίου 1970· τόπος γεννήσεως: Τυνησία· διεύθυνση: Viale Bligny no. 42, Μιλάνο, Ιταλία· αριθμός φορολογικού μητρώου: CHRTRK70C31Z352U.

9. ES SAYED, Abdelkader Mahmoud (γνωστός και ως ES SAYED, Kader)· ημερομηνία γεννήσεως 26 Δεκεμβρίου 1962· γεννηθείς στην Αίγυπτο· διεύθυνση: Via del Fosso di Centocelle n.66, Ρώμη, Ιταλία· αριθμός φορολογικού μητρώου: SSYBLK62T26Z336L.

10. ESSID, Sami Ben Khemais· ημερομηνία γεννήσεως 10 Φεβρουαρίου 1968· τόπος γεννήσεως: Τυνησία· διεύθυνση: Via Dubini no. 3, Gallarate (VA), Ιταλία· αριθμός φορολογικού μητρώου: SSDSBN68B10Z352F.

11. NASREDDIN, Ahmed Idris (γνωστός και ως NASREDDIN, Ahmad I. a.k.a.· γνωστός και ως NASREDDIN, Hadj Ahmed·a.k.a. γνωστός και ως NASREDDINE, Ahmed Idriss)· Corso Sempione 69, 20149 Μιλάνο, Iταλία· 1 via delle Scuole, 6900 Lugano, Ελβετία· Piazzale Biancamano, Μιλάνο, Ιταλία· Rue De Cap Spartel, Tangiers, Μαρόκο· ημερομηνία γεννήσεως: 22 Νοεμβρίου 1929· τόπος γεννήσεως: Adi Ugri, Αιθιοπία· αριθμός φορολογικού μητρώου στην Ιταλία: NSRDRS29S22Z315Y.